Khalkêk (Khalê Gağani)*\nAsma Gağani ke amê, Dêrsım de jê rozê Xızıri hirê roji roze cêrino. Na roze, rozê Gağaniyo. Naê ke na roze cênê; xorê mınete kenê, ded u derezunê xorê, feqır-fıqarunê xorê, bêkes u ğerivunê xorê düay kenê. Ni hirê rozu de, roz ke cêriyade, şiye ke est dina serde, hona ke muğurve nêkut tê, khavaniyê çêyi lozınu de adır kenê we, tenê ardu ron de têvdanê erzenê zerê adıri. Ya ki hem pısknenê adıri ser, hem ki fekê xode düay kenê. O waxt adıri ra boa hên wese yêna pırnıka isani ro ke, isan düri ra na boa wese naskeno. Na tore rê vanê “Arderu”. Arderu; hem toreo de zaf zaf khano, hem ki wertê sarrê Dêrsım de çio de jiarge saybeno.\nMitoloji de taê çiy estê ke, itade rınd arêze benê. Vajime, jê ‘qılıx vurnayene’ ya ki ‘thonê çiyê (-kêşi) kotene’. İsan ke jiar u diyaru rê, ya ki Heqi rê wazeno nêjdi bo, ya ki inu ra qewete u yardım bıwazo; gegane qılıx vurneno.\nHên axseno ke; Khalkêk (Kalê Gağani) jü têyna gola Dêrsımi de nêê; Hetê Melatya, Xarpêt, Xınıs-Varto, Erzingan ra heta Şêvazi ki na asma gağani de yeno vırastene. Gağan sarrê Hêmêniyu de ki vırajino, hem ki serê serreo. Qesê “Gağant” hermênki de ki esto.\n(Na Nuste; sıfte Jiyana Nû, Amor: 17, 1995 de vejiya, her serre zonayiso newe ra gore tenêna yeno rastkerdene.)\nRelated Topics:gağan, gağan bayramı, gağan nedir, gağane sıma bımbarek bo, gaxan, hawar tornecengi, Khalkêk (Khalê Gağani)*, senatiya gağani\nSeveta nî nusteyi wes u war be.\nKirmanckiyê to yo zalal je site dayike xaxunê mordemi ro sono ebe war. Mi nusteyê to wend kewtne ebe tewt, ge Golo Sipe, ge Baxire de, ge Tuzik de, ge Qelxeru der ne. Hewrê ame tê, corde siwariyo sipe ame war, hetê doti ra Saheyderê kemeri veng fistra xo…. Cem o, cemat o, mislet u movet o.\nZonê ma zonê Xiziri yo, Xizire serê kelek u derya, Saheyderê Kemeri to re olvoz be.\nSaheyderê Kemeri qilawizê ma wo, rew yan ki herey faqat bêguman çe mizawiri saneno ebe topunê xo ver.\nXizir est o ke est o, waxto ke awe riyê hard u asmeni kerd be ju ma re yeno comerdiye, ma sewunê Kervelayi erceno keleka xo.\nWes u war be, Xiziro keder medo.\nZerre wesi u zerre seniye bido.\nVekillere, Seyit Rıza ve Maraş Kartları!